( 3 )

اين ٽي ايس ٽيسٽ پاس اميدوارن پاران نڪتل پيادل مارچ مورو پهتو

دادو کان نواب شاهه طرف نڪتل قافلو مورو پريس ڪلب پھتو ساٿين جو شاندار استقبال

ڪشمور لڳ پرائمري اسڪول جي عمارت زبون حال، جاني نقصان جو خدشو

قديمي بوائز ڪئمپس پرائمري اسڪول گلڻپور جديد دور ۾ به مسئلن جي ور چڙهيل، تدريسي عمل ۾ سخت ڏکيائيون

اسڪولي عمارت زبون حال ٿيڻ سبب 160 شاگردن ۽ شاگردياڻين جون حياتيون داءَ تي لڳل، اختيارين دانهن تي ڌيان نه ڏنو

اسڪول جي نئين عمارت تعمير ڪرائي گهربل سهولتون مهيا ڪري ٻارڙن جي تعليم بچائي وڃي: ڳوٺاڻن جو مطالبو

پڊعيدن گرلس ڊگري ڪاليج جو ڪم رولڙي جو شڪار، بجيٽ هڙپ

گرلس ڊگري ڪاليج جي عمارت مڪمل طور رولڙي جو شڪار آهي: شهري

عمارت مڪمل نه هجڻ ڪري شاگردياڻيون گرلس هاءِ اسڪول ۾ تعليم پرائن ٿيون

پڊعيدن ( رپورٽ: سهيل پلهه ) پڊعيدن جو گورنمينٽ گرلس ڊگري ڪاليج رولڙي جو شڪار، ڪروڙين رُپين جي بجيٽ هڙپ،ڪامورن پاران صرف ڪاغذي ڪاروائين ۾ پوري، جڏهن ته گورنمينٽ گرلس ڊگري ڪاليج پڊعيدن جا ڪلاسز پڻ هلندڙ آهن، پر ڪامورن جي بي ڌياني ڪري گورنمينٽ گرلس ڊگري ڪاليج جي بلڊنگ مڪمل نه هجڻ ڪري شاگردياڻيون وڏين مشڪلاتن سبب گورنمينٽ گرلس هاءِ اسڪول پڊعيدن ۾ شام واري شفٽ ۾ تعليم پرائڻ تي پڻ مجبور آهن، شهرين،شاگردياڻين، پڊعيدن ايڪشن ڪميٽي ميڊيا سان ڳالهائيندي چيو 2012 کان 2024 تائين گرلس ڊگري ڪاليج جي بلڊنگ مڪمل رولڙي جو شڪار آهي بلڊنگ مڪمل نه هجڻ ڪري شاگردياڻيون گرلس هاءِ اسڪول ۾ تعليم پرائڻ تي مجبور آهن، اسين ڪاليج ڊپارٽمينٽ ۽ ايڪسيئن نوشهروفيروز کان گُھر ڪريون ٿا ته جلد کان جلد نوٽيس وٺي شاگردياڻين جون مشڪلاتون ختم ڪري کين وڌيڪ سهولتون مُهيا ڪيون وڃن.

ٽنڊو جان محمد جو سرڪاري اسڪول زبون حالي جو شڪار، چارديواري به تباهه

واش روم ڊهي پٽ ٿي ويو، ڇت جا چاپڙ ڪرڻ لڳا، اسڪول جي صحن ۾ پاڻي بيٺل

پهرين سڀ ٻار ايندا هئا، جيئن برسات پئي آهي اسڪول ۾ پاڻي اچي ويو آهي: هيد ماستر

ٽنڊوجان محمد (رپورٽ: علي احمد جروار ) ٽنڊوجان محمد لڳ يوسي قاضي محمد اشرف جو گورنمينٽ بوائز پرائمري اسڪول علي محمد جروار زبون حالي جو شڪار، اسڪول جي چوديواري مڪمل تباهه واش روم ڊھي پٽ ٿي ويو، ڇت مان چاپڙ ڪرڻ لڳا، اسڪول جي اڱڻ ۽ چوديواري اڳيان ۽ پويان پاڻي بيٺل اسڪول ۾ فرنيچر جي کوٺ ٻارن جي پيئڻ لاءِ پاڻي اڻلڀ، اسڪول ۾ نصابي ڪتاب به نه ملي سگهيا آهن، اسڪول 1993 کليو 1995 ۾ ھن اسڪول کي بلڊنگ ملي، 2012 جي ٻوڏ ۾ اسڪول جي بلڊنگ ڊيميج ٿي وئي، ايس ايم سي فنڊ مان 17-2018 ۾ بلڊنگ جي رپيئرنگ ڪرائي ٻارن لاءِ پڙھائڻ جي لائق بنائي وئي 2020 ۽ 22 جي برساتن ۾ چئوديواري، باٿ روم مڪمل ڊھي پٽ پئجي ويا ۽ اسڪول جا چاپڙ به ڪرڻ لڳا، “عوامي آواز” جي رابطي ڪرڻ تي گورنمينٽ بوائز پرائمري اسڪول علي محمد جروار جي ھيڊ ماستر ولي محمد بجير ٻڌايو ته ٻار داخل پھرين سڀ ايندا ھئا، جيئن برسات پئي آھي ته اسڪول ۾ پاڻي اچي ويو آهي.

جوهي ۾ تعليم کاتي پاران داخلا مهم بابت جاڳرتا ريلي

ٽي اي او شهاب الدين شاهاڻي جي اڳواڻي ۾ سوين استادن ۽ شاگردن ريلي ڪڍي

والدين روشن مستقبل خاطر ٻارن کي سرڪاري اسڪولن ۾ داخلا ڏيارين: اڳواڻ

جوهي (ن ع آ) جوهي ۾ تعليم کاتي پاران "پڙهندي سنڌ ته وڌندي سنڌ" جاڳرتا ريلي ڪڍي وئي، تعلقـ ايجوڪيشن آفيسر ميل شھاب الدين شاھاڻي جي اڳواڻي ۾ داخلا مھم جي سلسلي۾ ريلي ڪڍي وئي جنھن ۾ ڊسٽرڪٽ ايجوڪيشن آفيسر لياقت نائچ، ڊپٽي ڊي اي او ميان محمد پيرزادو، ياسين برھماڻي سميت جوھي تعلقي استادن شرڪت ڪئي، ريلي ۾ شريڪ تعليم کاتي جي عملدارن چيو ته تعليم انسان جي ٽين اک آهي، اهڙو زيور آهي جيڪو انسان ۾ شعور ۽ علم جي سگهه پيدا ڪري ٿو، تعليم ذريعي انسان اوندهه کان روشني ڏانهن سفر ڪري ٿو،هنن چيو ته سرڪاري تعليم ادارن ۾ تجربيڪار ماهر استادن سميت نوجوان استادن جو وڏو انگ تعليم جي ترقي لاءِ شاگردن جا منتظر آهن، اسانجو نصب العين آهي ته ٻار جي خالي ذهنن ۾ شعور ۽ علم جو رس ڀرجي، هنن والدين کي اپيل ڪئي ته اهي پنهنجي ٻارن کي سرڪاري اسڪولن ۾ داخل ڪرائن جيئن سندن مستقبل روشن ٿئي.02

ڪشمور (ڊ ر) ڪشمور تعلقي اندر تعليم کاتي جي ڪامورن جي پت وائکي ٿي وئي آهي قديمي بوائز ڪئمپس پرائمري اسڪول گلڻپور جديد دور ۾ به مسئلن جي ور چڙهيل آهي جنهن سبب تدريسي عمل ۾ ڏکيائيون پيش اچڻ لڳيون آهن، اسڪولي عمارت ڪيترن ئي سالن کان زبون حال بڻيل آهي بلڊنگ جي ڇت ديوارون ڪريل ھئڻ سميت فرنيچر جي کوٽ ھئڻ ڪري 160 شاگرد شاگردياڻيون پٽ تي ويهي تعليم پرائڻ تي مجبور بڻيل آهن، ان سلسلي ۾ ڳوٺاڻن چيو آهي ته ڪيترائي ڀيرا تعليم کاتي جي عملدارن کي نشاندهيءَ ڪرائي وئي پر افسوس ته اسڪول جي بلڊنگ جي تعميراتي ڪم سميت بنيادي سهولتون نه ملي سگهيون آهن اسڪول جي بلڊنگ جو بجيٽ ڪرپشن جي ور چڙهي وڃي ٿو ڪامورا تعليمي آفيسر ڪاغذي ڪارروائي تائين ڏيکاءَ ڪري فوٽو سيشن لاءِ وزٽ ڪري واپس ھليا وڃن ٿا عملي طور ڪو تدارڪ نٿو ٿئي. علائقي واسين سنڌ هاءِ ڪورٽ جي چيف جسٽس، وڏي وزير سيد مراد علي شاھ، وزير تعليم سردار شاهه، سيڪريٽري تعليم ۽ ڊپٽي ڪمشنر ڪشمور کان مطالبو ڪيو ته ھنگامي بنيادن تي فوري طور نوٽيس وٺي قديمي بوائر ڪئمپس پرائمري اسڪول گلڻپور جي نئين بلڊنگ تعمير ڪرائڻ سان گڏوگڏ فرنيچر، پيئڻ جي مٺي پاڻيءَ توڙي سولر سسٽم سميت ٻيون گھربل سھولتون فراهم ڪيون وڃن ته جيئن سوين ٻارڙا بنا ڪنهن تڪليف جي تعليم حاصل ڪري سگهن.02

درسي ڪتاب وقت سر ٻارڙن تائين پهچايا آهن: عبدالعليم لاشاري

ڪراچي (پ ر) سنڌ ٽيڪسٽ بڪ بورڊ انتظاميا سنڌ جي سرڪاري اسڪولن لاءِ ضلعي ۽ تعلقي سطح تي درسي ڪتاب پهچائڻ وارو ڪم مڪمل ڪري ورتو آهي، جڏهن ته اسڪولن اندر ڪتاب پهچڻ واري عمل جو جائزو وٺڻ لاءِ ٽيمن جا دورا پڻ هلندڙ آهن. سنڌ ٽيڪسٽ بڪ بورڊ ڄامشورو جي چيئرمين عبدالعليم لاشاري جو چوڻ آهي ته سنڌ جو وڏو وزير سيد مراد علي شاهه ۽ تعليم وارو وزير سيد سردار علي شاهه '' پڙهندي سنڌ ته وڌندي سنڌ '' جي سري هيٺ هر ٻار کي تعليم ڏيارڻ لاءِ مڪمل ڪوششون ڪري رهيا آهن ۽ هر ٻار تائين مفت درسي ڪتاب پهچائڻ واري عمل دوران مسلسل رابطي ۾ آهن. چيئرمين عبدالعليم لاشاري جو چوڻ آهي ته هن سال تاريخ ۾ پهريون ڀيرو شفاف نموني سان وقت سر ڪتابن جي ورهاست وارو عمل مڪمل ڪري چڪا آهيون، جتي جتي ڪتابن جي وڌيڪ ضرورت پئجي رهي آهي اسان اتي به ڪتاب پهچائي رهيا آهيون، ڇاڪاڻ ته سنڌ جا ٻار تعليم پرائيندا ته سنڌ اڃا وڌيڪ ترقي ڪندي ۽ اڳتي وڌندي.02

فوري طور تي آڊر ڏنا وڃن، ٻي صورت ۾ احتجاج جو سلسلو جاري رهندو: اڳواڻ

مورو (ن ع آ) اين ٽي ايس ٽيسٽ پاس 2013 استادن پاران آفر آرڊر نه ملڻ خلاف حبيب سنڌي، فاروق ڪورائي، محمد اقبال چوھاڻ گلشير سولنگي الله نواز ميمڻ، راشد ملڪ، شاھنواز زرداري، شبير سابقي، محمد بچل چنڊ، غلام مرتضي زرداري، راشد ميمڻ، عباس جمالي ٻين جي اڳواڻي ۾ دادو کان نواب شاہ طرف نڪتل پيادل قافلو مورو پريس ڪلب پھتو جتي اين ٽي ايس ٽيسٽ پاس استادن پاران پنھنجي ساٿين جو شاندار استقبال ڪيو. ان موقعي تي احتجاج ڪندڙن چيو ته اسان پنھنجي جائز مطالبي لاء احتجاج ڪري رھيا آھيون اسان جو ھي پيادل قافلو جيڪو ھن شديد گرمي ۾ دادو کان نواب شاهه زرداري ھاؤس طرف نڪتل آھي جيڪو انشاہ اللہ 15 سيپٽمبر تي نواب شاہ پھچندو جتي زرداري ھاؤس اڳيان احتجاج ڪيو ويندو ھنن وڌيڪ چيو ته اسان ڪيترن ئي سالن کان وٺي پنھنجي حقن لاء احتجاج ڪري رھيا آھيون پر افسوس سان چوڻو ٿو پوي اسان کي ھن مھل تائين آفر آڊر نہ ملي سگھيا آھن.
اسان پرزور اپيل ٿا ڪيون صدر آصف زرداري، وزير اعلي مراد علي شاھ کي اين ٽي پاس استادن پنهنجا حق ڏنا وڃن، ٻي صورت ۾ احتجاج جو دائرو وڌايو ويندو.

ميرپور خاص ۾ برسات نقصان جا انگر اکر جاري، آبادگارن پاران رد

سنڌ حڪومت ضلعي ۾ هڪ لک 32 هزار 706 ايڪڙن تي بيٺل فصلن کي نقصان قرار ڏنو

ميرپور خاص ۾ 2 لک 80 هزار ايڪڙن کان وڌيڪ تي بيٺل فصل تباه ٿيا آهن: آبادگار اڳواڻ

ميرپورخاص (بيورورپورٽ) برساتن سبب سنڌ ۾ ٿيل زرعي فصلن جي نقصانن جي حوالي سان حڪومت پاران ڪيل سروي رپورٽ جاري ڪئي ويئي، آهي جاري ڪيل سروي رپورٽ ۾ ميرپورخاص ضلع جي ستن مان 6هن تعلقن تعلقي ڊگھڙي ۾ 21هزار 462 ايڪڙن، تعلقه حسين بخش مري ۾ 13هزار 487 ايڪڙن، تعلقي جھڏو ۾ 24 هزار 323 ايڪڙن، تعلقي ڪوٽ غلام محمد ۾ 30 هزار 830 ايڪڙن، تعلقي شجاع آباد ۾ 15 هزار 565، ايڪڙن ۽ تعلقي سنڌڙي ۾27 هزار 39 ايڪڙ ايراضي سميت ضلع جي هڪ لک 32 هزار 706 ايڪڙن تي خريف جي بيٺل فصلن جنهن ۾ ڦٽيون، ڪمند، مرچون ۽ ٻيا فصل ٻڌايا ويا آهن ميرپورخاص جي آبادگارن پاران رد ڪندي فارمرز آرگنائزيشن، ڪائونسل سنڌ جي چيئرمين ڊسٽرڪٽ ڪائونسل ميرپورخاص جي ميمبر جاويد جوڻيجو چيو ته ميرپورخاص ضلع ۾ هن سال ڏيڍ لک ايڪڙن تي ڦٽين، 70 هزار ايڪڙن کان وڌيڪ ايراضي تي مرچ، 10 هزار کان وڌيڪ ايڪڙن تي ساريون، 40 هزار ايڪڙن کان وڌيڪ تي روڊ گراس ۽ 10 هزار ايڪڙن کان وڌيڪ تي ڀاڄيون پوکيون ويون هيون جنهن مان ڦٽيون 90 سيڪڙو کان وڌيڪ ۽ مرچ، گاھ، ساريون، ڀاڄيون ۽ ٻيو فصل مڪمل طور تباهه ٿي ويو آهي جڏهن ته پاڻي بيهڻ سبب ڪمند کي وڏو نقصان پهچي رهيو آهي.

شھدادڪوٽ ۾ وڌندڙ گندگي ۽ مبينا ڪرپشن خلاف احتجاج شروع

سنڌ ترقي پسند پارٽي پاران ٽن ڏينهن واري احتجاجي تحريڪ شروع ڪري ڇڏي

شهدادڪوٽ (ن ع آ) شھدادڪوٽ ۾ وڌندڙ گندگي ۽ ميونسپل ڪاميٽي ۾ ٿيل مبينا ڪرپشن جي عدالتي جاچ ڪرائڻ لاءِ سنڌ ترقي پسند پارٽي پاران ٽن ڏينهن واري احتجاجي تحريڪ شروع ڪري ڏني آهي، ڪالھ پهرين ڏينهن ڪارڪنن ضلع صدر ڪامريڊ حيات تونيو جي اڳواڻي ۾ شهر جي(ھائيڊ پارڪ) ڪوٽو موٽو چوڪ تي احتجاجي ڪئمپ قائم ڪري 3 ڪلاڪ ڌرڻو هنيو، جتي ڪارڪنن ميونسپل انتظاميا خلاف نعريبازي پڻ ڪئي، ان موقعي تي ڌرڻي کي خطاب ڪندي ڪامريڊ حيات تونيو، امداد سومرو، زاهد مگسي، رشيد مگسي، داد کنڊ غلام علي مگسي، سجاد تونيو، فاروق چاوڙو، عمران خشڪ، محسن ميرجت، الطاف مگسي، علي مراد پندراڻي ۽ ٻين چيو ته ميونسپل انتظاميا جي بي ڌياني سبب سمورو شهر گندگي جي ورچڙهي ويو آهي، شهر جون ناليون ۽ گٽر اٿلڻ هاڻي روز جو معمول بڻجي ويو آهي جنهن ڪري اسڪول ويندڙ نياڻين سميت شهرين کي اچ وڃ ۾ ڏکيائيون پيش اچي رهيون آهن.
، هنن مطالبو ڪيو ته ميونسپل ۾ ٿيل ڪرپشن جي عدالتي جاچ ڪرائي شهر جي صفائي سٿرائي کي يقيني بڻايو وڃي ٻي صورت ۾ تحريڪ جاري رهندي، ھوڏانھن رابطي ڪرڻ تي ميونسپل ڪاميٽي جي چيئرمين يار محمد سومرو ٻڌايو ته سموري شهر ۾ گئس پائيپن جي وڇائي جي ڪري روڊ پٽيا ويا آهن جنھن جي ڪري صفائي وارو مسئلو پيدا ٿيو آهي تنهن هوندي به صفائي وارو عملو ڏينهن رات پنهنجي ڪم ۾ مصروف آهي .

حيدر آباد ۾واسا جي رٽائرڊ ملازمن جو پينشن ۽ پگهارون نه ملڻ خلاف ڌرڻو

ڌرڻي ۾ شريڪ ملازمن ڊي جي واسا جي پتلي کي باهه ڏئي ساڙي نعري بازي ڪئي

فوري طور تي پگهار ۽ پينشن جاري ڪري پريشاني کان بچايو وڃي: مطالبو

حيدرآباد(رپورٽر) واسا جي اڳوڻن ملازمن کي 12 مهينن کان پينشن ۽ 8 مهينن کان پگهار نه ملڻ خلاف ملازمن حيدرآباد پريس ڪلب سامهون احتجاجي مظاهرو ڪري ڌرڻو هنيو، ڌرڻي ۾ شريڪ ملازمن ڊي جي جي پتلي کي باهه ڏئي ساڙيو ۽ نعريبازي ڪندا رهيا. ان موقعي تي اڳواڻن انصاف لاشاري، اسلم عباسي ۽ ٻين چيو ته واسا ملازم جنوري 2024 کان پگهارون نه ملڻ سبب فاقاڪشي جو شڪار آھن، جڏهن ته گذريل 12 مهينن کان رٽائرڊ ملازم ۽ فوتي ملازمن جون بيواهون ايڇ ڊي اي آفيس جا ڌڪا کائڻ تي مجبور آھن. هنن چيو ته واسا کي هڪ سال جي رڪوري هڪ ارب 84 لک روپيا ٿي پر ان باوجود ملازمن کي پگهارون جاري نه ٿيون ڪيون وڃن.
. هنن چيو ته تازو ٿيل برساتن دوران واسا ملاز بغير پگهار جي به ڏينهن رات ڊيوٽيون ڪري پنهنجا فرض نڀائيندا رهيا، پر کين پگهار ۽ پينشن کان محروم رکيو ويو آهي. هنن گهر ڪئي ته کين فوري طور تي پگهار ۽ پينشن جاري ڪري پريشاني کان بچايو وڃي.17

ڀرياسٽي: ناري کي کنڀڻ جي ڪوشش خلاف احتجاج ڪيو پيو وڃي

Daily AWAMI AWAZ Karachi

Daily AWAMI AWAZ Sukkur

خميس 12سيپٽمبر 2024ع 7 ربيع الاول 1446هه

وڳڻ ۽ ڀرپاسي غربت جا ديرا، معصوم ٻارڙا پڙهائي بدران مزدوري ڪرڻ تي مجبور

ننڍي عمر جا ٻارڙا گهر جو گاڏو هلائڻ لاءِ صبح سوير روڊ ڪنارن تي مڱيرا، پڪوڙا، ڳنڍيري سميت ٻيون شيون وڪڻڻ لڳا

حڪومت، ادارا، ٻارڙن جي حقن جون ٺيڪيدار تنظيمون ۽ نام نهاد اين جي اوز مستقبل جي معمارن جي حال تي خاموش

گهر جي گُهرجن خاطر پورهيو ڪري والدين جو سهارو بڻجون ٿا، حڪومت واهر ڪري ته ضرور پڙهنداسين: پورهيت ٻارڙا

بيروزگاري کان تنگ غريب ماڻھو غربت، بک ۽ بدحالي سبب پنهنجي ٻارڙن کي پورهيو ڪرائڻ لڳا آهن: سماجي اڳواڻ

وڳڻ (رپورٽ: علي گل مغيري) وڳڻ ۽ ڀرپاسي ۾ تعليم جي گهٽتائي سبب غربت ڪاهي پئي، ٻارڙا پڙهڻ بدران پورهيو ڪرڻ لڳا، شهر ۽ ڀرپاسي جا ٻارڙا جن جي عمر پڙھڻ جي آهي اهي صبح سوير روڊن تي مڱيرا، پڪوڙا، ڳنڍيري سميت ٻيون شيون کپائيندي نظر اچن ٿا پر تڪ جي چونڊيل نمائندن جي اکين تي پٽيون ٻڌل پڻ سنڌ حڪومت، ٻارڙن جي حقن جي ٺيڪيدار تنظيمن ۽ اين جي اوز به ٻارڙن جي تعليم ۽ جبري پورهيو ڪرڻ تي اکيون ٻوٽي ڇڏيون آهن. ان سلسلي ۾ شهر جي سياسي سماجي اڳواڻن ڪامريڊ غلام حسين مغيري، گلاب خان وڳڻ، شرف الدين پنهور، عبدالقيوم بليدي ۽ ٻين چيو ته امير ڏينهون ڏينهن امير ٿيندو پيو وڃي غريب ماڻھو غربت، بک، بدحالي ۽ بيروزگاري کان تنگ اچي پنهنجي معصوم ٻارڙن کي پورهيو ڪرائڻ لڳا آهن، جن جي عمر آهي پڙھائڻ جي پر والدين مجبورين سبب کين پورهيو ڪرائڻ تي مجبور آھن. پورهيت معصوم نينگرن محسن علي، حسنين خان، جنيد احمد، ڪامران مغيري، احمد علي، جنسار علي، اياز خاصخيلي ۽ ٻين چيو ته گهر جون ضرورتون وڌيڪ آهن پورهيو ڪري والدين جو سهارو بڻجون ٿا حڪومت اسان جي واهر ڪري ته اسين تعليم حاصل ڪري سگهنداسين.02

گڏاپ ۽ پپري ۾ عيد ميلادالنبي بابت انتظام يقيني بڻائڻ جون هدايتون

ڏهرڪي ۾ پورهيت جو بااثرن ۽ پوليس جي ڏاڍ خلاف احتجاج

ملير (ڊ ر) ٽائون ميونسپل ڪارپوريشن گڏاپ جي چيئرمين طارق عزيز بلوچ، ميونسپل ڪمشنر احمد يار، ڪائونسل ميمبر، ۽ علائقي جي معززين سان گڏ جشن عيد ميلاد النبي صه جي حوالي سان يونين ڪميٽي پپري ۽ گڏاپ ٽائون جي ٻين يوسين جو دورو ڪيو ۽ انتظامن جي لاءِ فوري طور تي حڪم جاري ڪيا، چيئرمين طارق عزيز بلوچ جشن عيد ميلادالنبي جي موقعي تي چيو ته گڏاپ ٽائون جي انتظاميه ڪوشش آهي.
ته ان تمام جلوسن جي گذرگاهن، مسجدن، جلسي گاهن ۽ اجتماع جي جاين تي صفائي سٿرائي ۽ روشني جي فراهمي ۽ مرمت جي ڪم کي بروقت مڪمل ڪيو وڃي ۽ تمام منتظمين، علماءَ ڪرام جي مشاورت جي انتظامن کي حتمي شڪل ڏيڻ جي لاءِ هنگامي بنيادن تي قدم کي يقيني بنايو وڃي، چيئرمين طارق عزيز بلوچ وڌيڪ چيو ته عاشقان رسول صه کي بهترين سهولتون فراهم ڪرڻ جي لاءِ ڪائونسل ميمبر ۽ گڏاپ ٽائون جي انتظاميه جي ڪوشش آهي ته جشن عيد ميلادالنبي صه جي موقعي تي ڪنهن به پريشاني کي منهن نه ڏيڻو نه پوي.02

سڱاوتي تڪرار تان بااثر گهر تي حملو ڪري تشدد کانپوءِ مينهن ڪاهي ويا: ساجن ڌونڌو

ڏهرڪي (رپورٽ: اجيت ڪمار) ڏهرڪي ۾ گذريل ڏينهن ٻيلو ميرپور ماٿيلو ٿاڻي جي حد ڳوٺ باگو ڊاهه واسي پورهيت ساجن ڌوندو ميڊيا سينٽر پهچي برادري جي بااثرن ۽ ٻيلو ميرپور پوليس جي زيادتين خلاف احتجاج ڪندي دانهيو ته هڪ هفتو اڳ سڱاوتي تڪرار تان برادري جي بااثرن بشير احمد، تنوير احمد، جلال، لالو، لطيف، نظير ڌوندو ۽ ٻين اسان جي گهر تي حملو ڪري بيٺل 9 مهينون ڪاهي فرار ٿيڻ جي ڪوشش ڪئي، مزاحمت ڪرڻ تي ڏنڊا ۽ لٺيون هڻي 4 عورتن ۽ مون سميت 6 مردن کي ڌڪي ڪندي زبردستي هڪ مينهن ڪاهي فرار ٿي ويا، ليٽر لاءِ ٻيلو ميرپور ٿاڻي تي ويس ته ٿاڻي ٻاهريان ٻيهر بااثر لٺيون کڻي مارڪٽ لاءِ پهتا ته ٿاڻي تي موجود ڊيوٽي آفيسر اي ايس آءِ جبار پٺاڻ اسان کي ڌڪي ڪندڙن خلاف ڪارروائي ڪرڻ بدران گارگند ڪري واپس ڪيو پر هو هاڻ ٻيهر ڏنڊا کڻي اسان سان وڙهڻ لاءِ رستن تي گهمي رهيا آهن .
پر ٿاڻي رپورٽ داخل ڪرائڻ باوجود پوليس انهن خلاف ڪارروائي ڪرڻ لاءِ تيار نه آهي هن ايس ايس پي گهوٽڪي ۽ اعلي اختيارين کان مطالبو ڪيو ته بااثر ۽ پوليس جي زيادتين جو نوٽس وٺي حملو ڪندڙ جوبدران خلاف ڪارروائي ڪري کيس تحفظ ۽ انصاف فراهم ڪيو وڃي.02

ڀرياسٽي لڳ پسند پرڻي تان گهر تي حملو، ناري کي کنڀڻ جي ڪوشش، مظاهرو

ڳوٺ دلاور سولنگي واسي عورتن ۽ معصوم ٻارڙن ذوالفقار سولنگي جي اڳواڻي ۾ حملي ۽ اغوا ڪوشش خلاف مظاهرو ڪيو

ڀاءُ رفيق سولنگي ۽ فرزانا سولنگي جي پسند پرڻي کانپوءِ ڏنڊ جا 7 لک رپيا ادا ڪرڻ باوجود بااثرن جيئڻ جنجال بڻايو آهي

ڀرياسٽي (ن ع آ) ڀرياسٽي ويجھو ڳوٺ دلاور سولنگي جي ڳوٺاڻن جو عورتن ۽ معصوم ٻارڙن سان گڏ زخمي نوجوان ذوالفقار سولنگي، رفيق سولنگي، مسمات ضميران سولنگي، مسمات مومل، مسمات ذوليخان سولنگي ۽ ٻين ھٿياربندن پاران گھرن اندر داخل ٿي گھر ڀاتين تي سخت تشدد ڪري زخمي ڪرڻ ۽ 15 سالا نياڻي سوميان کي اغوا ڪرڻ جي ڪوشش ڪندڙ بااثرن خلاف احتجاجي مظاھرو ڪندي ميڊيا آڏو دانھيندي ٻڌايو ته ڳوٺ جي بااثر ڏوھاري قسم جي ست کان وڌيڪ ھٿياربندن محبت سولنگي جي ڀڇ تي ياسين سولنگي، مبين سولنگي، عليم سولنگي، عبدالرحمان سولنگي ۽ اڻڄاتل ھٿياربندن لٺين ڪھاڙين سان گھرن اندر ٿي معصوم ٻارڙن، عورتن ۽ مردن مٿان حملو ڪري نوجوان ذوالفقار سولنگي کي سخت زخمي ڪري 15 سالا نياڻي سوميان سولنگي کي زبردستي اغوا ڪري کڻي وڃڻ جي ڪوشش ڪئي، رڙين تي پاڙي وارا پھچي ويا جن کي ڏسي ھٿياربند گارگند ۽ موت مار ڌمڪيون ڏيندي ھليا ويا، زخمي نوجوان ذوالفقار سولنگي ٻڌايو ته ھڪ سال اڳ منھنجي ڀاءُ رفيق سولنگي حاجي محبت سولنگي جي ڌي فرزانه سولنگي سان نوشھروفيروز جي عدالت ۾ پسند جو پرڻو ڪيو ھو جنھن مان کيس ھڪ اولاد به آھي، جنھن جو فيصلو علائقي جي معزز شخصيت جاويد جلباڻي وٽ ٿيو ھو جنھن موجب اسان ست لک روپيا ڏنڍ ڀري ڏنو ھو، پر بااثرن اسان جو جيئڻ جنجال ڪري ڇڏيو آھي، اسان جي حياتين کي خطرو آھي، ھنن آءِ جي سنڌ، سيشن جج نوشھروفيروز، ايس ايس پي نوشھروفيروز سميت اعليٰ اختيارين کان مطالبو ڪندي گھر ڪئي ته حملي ۾ ملوث ھٿياربندن کي گرفتارڪري تحفظ ۽ انصاف فراھم ڪيو وڃي.02

ٽنڊو جان محمد لڳ اسڪول سهولتن کان محروم، تدريسي عمل ۾ ڏکيائيون

بوائز پرائمري اسڪول علي محمد جروار زبون حالي جو شڪار، چوديواري مڪمل تباهه

اسڪول ۾ سهولتون فراهم ڪري فوري طور تي مرمت ڪرائي وڃي : ڳوٺاڻا

ٽنڊوجان محمد(ن ع آ) ٽنڊوجان محمد لڳ يوسي قاضي محمد اشرف جو گورنمينٽ بوائز پرائمري اسڪول علي محمد جروار زبون حالي جو شڪار، اسڪول جي چوديواري مڪمل تباهه واش روم ڊھي پٽ ٿي ويو، ڇت مان چاپڙ ڪرڻ لڳا، اسڪول جي اڱڻ ۽ چوديواري اڳيان ۽ پويان پاڻي بيٺل اسڪول ۾ فرنيچر جي کوٺ ٻارن جي پيئڻ لاءِ پاڻي اڻلڀ، اسڪول ۾ نصابي ڪتاب به نه ملي سگهيا آهن، اسڪول 1993 کليو 1995 ۾ ھن اسڪول کي بلڊنگ ملي، 2012 جي ٻوڏ ۾ اسڪول جي بلڊنگ ڊيميج ٿي وئي، ايس ايم سي فنڊ مان 17-2018 ۾ بلڊنگ جي رپيئرنگ ڪرائي ٻارن لاءِ پڙھائڻ جي لائق بنائي وئي 2020 ۽ 22 جي برساتن ۾ چئوديواري، باٿ روم مڪمل ڊھي پٽ پئجي ويا ۽ اسڪول جا چاپڙ به ڪرڻ لڳا، مٿان چوويھ جي قھري برساتن رھيل قصر ڪڍي ڇڏي، ھن اسڪول ۾ داخل ٻار چاليھ آھن، جڏھن ته حاضر 20 کان 22 رهن ٿا. “عوامي آواز” جي رابطي ڪرڻ تي گورنمينٽ بوائز پرائمري اسڪول علي محمد جروار جي ھيڊ ماستر ولي محمد بجير ٻڌايو ته ٻار داخل پھرين سڀ ايندا ھئا، جيئن برسات پئي آھي ته اسڪول ۾ پاڻي اچي ويو آهي، ڳوٺن گھرن ۾ پاڻي ھجڻ ڪري مڇرن جي آزار سبب ٻار بيمار ٿي پيا آھن، ٻارن جي مائٽن اسڪول اچي اسان کان موڪل ورتي آھي، جڏھن ته اسڪول جي ٽائيم تي به اسڪول ۾ مڇرن جو آزار رهي ٿو، اسڪول ۾ پڙھندڙ ٻارڙن ۽ استادن، تعليم جي وزير سردار شاھ کان مطالبو ڪيو آھي تگ اسڪول جي مرمت ڪرائي چئوديواري ۽ واش روم ٺھرائي مڪمل اسڪولي ڪورس ڪتاب اسان کي ڏنا وڃن ته جيئن پڙھي لکي اڳيان پنھنجي تعليم مڪمل ڪريون.

پڙهندي سنڌ ته وڌنڌي سنڌ جي سري هيٺ باقراڻي ۾ ريلي

خير محمد آريجا (ن ع آ) تعلقه ايجوڪيشن آفيسر ميل محمد پناھ سيال ٽي اي او فيميل روشن سيال سي ايم او شاهد گل جو کيو دپٽي ڊي او زاهد علي سومرو ۽ ٻين جي اڱواڻي ۾ باقراڻي جي استادن جي گڏيل سهڪار سان سنڌ حڪومت پاران “ پڙهندي سنڌ ، وڌندي سنڌ ” جي عنوان هيٺ سرڪاري اسڪولن ۾ شروع ڪيل داخلا مهم جي حوالي سان تعليمي جاڳرتا ريلي ڪڍي وئي جيڪا ٽي اي اوفيميل آفيس کان نڪري پريس ڪلب باقراڻي پهتي.

سھراب ڳوٺ ٽائون ۾ قائم سکيا ڳوٺ اسڪول جي عمارت زبون حال بڻيل

ڪراچي اوڀر (رپورٽر) سھراب ڳوٺ ٽائون ۾ قائم سکيا ڳوٺ اسڪول جي عمارت زبون حال بڻيل، گورنمينٽ بوائز پرائمري اسڪول جي عمارت مرمت نـ ٿيڻ ۽ ٻين سھولتن جي کوٽ خلاف اسڪول جي شاگردن شاگردياڻين طرفان ضلعي اوڀر ايجوڪيشن ورڪس کاتي جي انجنيئر ۽ تعليم کاتي جي عملدارن خلاف احتجاجي مظاھرو ڪري سخت نعريبازي ڪئي.
ان موقعي تي احتجاج ڪندڙ شاگردن ثقلين ھڪڙو، روبي برفت ريحان اوڏ شاھد برفت ، زيبا ساريو، سحر علي، مختيار علي ساريو حمزا علي ساريو ۽ ٻين دانھيندي چيو تـ ڪافي وقت کان وٺي اسڪول مڪمل طور تي زبون حال بڻيل آھي اسڪول جي ڪمرن جي ڇت زبون حال ھجڻ ڪري اسان ھر وقت موت جي ڇانو ھيٺ تعليم حاصل ڪري رھيا آھيون تـ ٻئي طرف فرنيچر نـ ھجڻ سبب ھيٺ فرش تي ويھي ڪري تعليم حاصل ڪرڻ تي مجبور آھي مگر اختياريون ڪو بـ نوٽيس وٺڻ جي لاءِ تيار نه آھن ھنن تعليم کاتي جي صوبائي وزير ايجوڪيشن ورڪس کاتي جي اختيارين کان گھر ڪئي آھي تـ جلد اسڪول جي مرمت ڪرائي اسڪول ۾ فرنيچر سميت ٻيون سھولتون فراھم ڪيون وڃن.

پنو عاقل واسي پيرسن جو اکين کان معذور ٻارن سان گڏ احتجاج

راڻي پور جي سرڪاري اسپتال ريفر سينٽر بڻيل، دوائون ملڻ بند، مريض دربدر

ڳوٺ پيرل عالماڻي واسي علي اڪبر عالماڻي حيدر آباد پريس ڪلب پهچي دانهيو

5 ٻار پيدائش کان وٺي اکين جي نور کان محروم آهن، مالي معاوضو ڏنو وڃي : متاثر

رورل هيلٿ سينٽر ۾ سهولتون اڻلڀ، مقرر ڊاڪٽر پنهنجون خانگي ڪلينڪون هلائڻ لڳا، اٻوجهه ماڻهو ٽڪي لاءِ پريشان

گمس اسپتال ۾ ضم ٿيڻ کانپوءِ صحت مرڪز بي لاڀ بڻجي ويو، ڊي ايڇ او خيرپور ۽ گمس انتظاميا دانهن تي ڌيان نه ڌريو

حيدرآباد(رپورٽر) پنوعاقل جي ڳوٺ پيرل عالماڻي جي رهواسي پيرسن علي اڪبر عالماڻي پنهنجي اکين جي روشني کان محروم نياڻي 14ورهين جي روشي ۽ 10ورهين جي پٽ نائب سان گڏ حيدرآباد پريس ڪلب سامهون احتجاج ڪندي ٻڌايو ته سندس 5 ٻار پيدائشي اکين جي روشني کان محروم آھن، جڏهن ته معذور ٻارن توڙي گهرڀاتين جو پيٽ پالڻ لاءِ پنڻ تي مجبور آھيان، هن چيو ته وفاقي حڪومت ۽ سنڌ حڪومت کان مدد حاصل ڪرڻ لاءِ ڪراچي تائين ويس پر سرڪاري سطح تي ڪا به مستقل مالي مدد نٿي آھي. هن چيو ته ڪجھه عرصو اڳ سرڪار پاران معذور ماڻھن جي مالي سهائتا لاءِ امدادي رقم جاري ڪئي وئي هئي، جنهن ۾ سندس ۽ ٻارن جا نالا به شامل هئا پر مختيارڪار پنهنجا نواز پاليسي تحت بااثر ۽ سفارشي ماڻھن جي مدد ڪئي، سندن ڪا به مدد نه ڪئي وئي. هن چيو ته منهنجي عمر 60ورهيه آھي، پيرسن هجڻ سبب ڪمائڻ جهڙو به نه رهيو آھيان، جنهن ڪري پنهنجن 5 معذور ٻارن جي ڪفالت ڪرڻ کان پڻ لاچار آھيان، هن وزيراعظم ، صدر ، وڏي وزير کي اپيل ڪئي ته مامري جو نوٽيس وٺي مستقل طور تي مالي وظيفو جاري ڪيو وڃي.17

راڻي پور (رپورٽ: فياض حسين راڄپر) راڻي پور جي سرڪاري اسپتال رورل ھيليٿ سينٽر مريض لاءِ بي لاڀ بڻيل آھي. ڪا به سھولت نه ھجڻ سبب اڪثر ايندڙ مريض ھتان ٻين علائقن جي اسپتالن ۾ ريفر ٿيڻ لڳا، تعلقي صوڀوديرو جي اھم اسپتال ۾ ڪا به سھولت موجود نه آھي، ھتان جي مقامي سماجي سياسي اڳواڻ سينئر صحافي اڪبر شاھاڻي، شھري فورم اڳواڻ فاروق دايو، ايس ايل ايف جي صدر مشتاق مغل ڳالھائيندي چيو ته اسپتال قومي شاھراھ تي ھجڻ باوجود ھتي ڪا به سھولت موجود نه آھي، دوائن جي کوٽ، ليبارٽري نه ھجڻ برابر، سرڪاري ايمبولنس خانگي ماڻھن ۽ من پسندن لاءِ موجود پر غريبن لاءِ پريشاني ۽ رسوائي کان سواءِ ڪجهه به نه آھي، اسپتال گمس حوالي ٿيڻ کانپوءِ ھتي صرف بلڊنگ ڀلي ملي آھي پر غريب، بي پھچ ۽ بي سھارا مريضن کي ملندڙ دوائون ۽ علاج جو سھولتون ڄڻ بند ئي ٿي ويون آھن. ڪافي ڀيرا ڊي ايڇ او خيرپور کي لکيو آھي پر سندس چوڻ آهي ته ان جي ذميواري گمس اسپتال انتظاميه جي آھي. گمس ڊائريڪٽر رحيم بخش ڀٽي چوي ٿو ته راڻي پور اسپتال لاءِ ڪا به دوا نه ٿي ملي پنھنجي خرچ تي سمورو ڪم ڪري رھيا آھيون. اسان جي ھيلٿ منسٽر، وڏي وزير سميت اعليٰ اختيارين کي اپيل آھي ته ھن اسپتال کي واپس سرڪار حوالي ڪري ان ۾ سھولتون ڏنيون وڃن.02

صحت مرڪز کي گمس کان واپس وٺي غريب مريضن لاءِ علاج جون تڪڙيون سهولتون مهيا ڪيون وڃن: سڄاڻ ڌريون

شهدادپور ميڊيڪل انسٽيٽيوٽ ۾ ڪروڙن جي ڪرپشن جو انڪشاف

نئين آيل ڊائريڪٽر سمس بشير جمالي پاران رڪارڊ چيڪ، مختلف کاتن ۾ گهو ٻين جي نشاندهي

ڪرپشن ۾ ملوث عملدار رڪارڊ پيش ڪرڻ بدران بااثرن کان سفارشون ڪرائڻ ۾ رڌل

مٽياري ۾ مبينا غلط علاج سبب نينگر فوت ٿيڻ وارو مامرو

شهدادپور (ن ع آ) شهدادپور انسٽيٽيوٽ آف ميڊيڪل سائنسز (سمس) اسپتال جي ملازمن پاران ڪروڙين روپين جي ڪرپشن جو انڪشاف ٿيو، اھڙو انڪشاف تڏھن ٿيو جڏھن نئون آيل ڊائريڪٽر سمس بشير احمد جمالي اسپتال جي مختلف ڊپارٽمينٽن جو رڪارڊ چيڪ ڪيو، مليل ڄاڻ موجب ان ڊپارٽمينٽ جي انچارج پنهنجي ڊپارٽمينٽن ۾ مليل آمدنيءَ جي رقم مبينه طور خرد برد ڪئي آهي. رڪارڊ طلب ڪرڻ باوجود رڪارڊ جمع نه ڪرائي رهيا آهن. جنھن تي ڊائريڪٽر سمز انهن ماڻهن کي شوڪاز نوٽيس پڻ جاري ڪري ڇڏيا آهن، معلومات مطابق مبينه طور ڪرپشن ۾ ملوث انهن رڪارڊ پيش ڪرڻ بدران تحفظ لاءِ بااثر ماڻهن کان سفارشون ڪرئي رھيا آهن، ڪرپشن ۾ ملوث ملازمن کي في الحال عهدن تان هٽايو نه ويو آهي.. ٻئي طرف شهر جي سياسي ۽ سماجي حلقن ڊائريڪٽر سمز بشير احمد جمالي جي ڪارڪردگي کي ساراهيندي چيو ته ڪرپشن ۾ ملوث ملازمن کي برطرف ۽ خرد برد رقم ريڪور ڪرائڻ جو مطالبو ڪيو آهي.02

سالو ڊاڪٽرن کي بليڪ ميل پيو ڪري: خليل ڪوريجو

فوتي پٽ امان الله جو اصل وارث آئون آهيان، ڪيس يا قانوني ڪارروائي لاءِ ناهي چيو

مٽياري (رپورٽ: ضمير خاصخيلي) ڪجهه ڏينهن اڳ مٽياري جي DHQ اسپتال ۾ 12 سالن جي نينگر امان الله ڪوريجي کي بخار سبب آندو ويو جنهن کي بعد ۾ ڊاڪٽرن پاران حيدرآباد ريفر ڪيو ويو جتي هو فوت ٿي ويو، سندس مامي محبوب پاران نينگر جي موت جو سبب غلط علاج ٻڌايو ويو، جنهن جو الزام مٽياري جي ڊاڪٽر مٿان مڙهيو ويو ۽ مٽياري پوليس کي ايم ايس خلاف ڪيس داخل ڪرڻ جي درخواست پڻ ڏني وئي، جنهن بعد اوچتو فوتي نينگر جي والد ميڊيا آڏو دانهيندي چيو ته منهنجي پٽ جو اصل وارث آئون آهيان ۽ مون اڃا تائين ڪو به ڪيس داخل ڪرڻ يا قانوني ڪارروائي جو ناهي چيو، منهنجو سالو هتان جي ڪجهه ماڻهن سان ملي ڊاڪٽرن کي بليڪ ميل ڪري پئسا وٺڻ چاهي ٿو، هن منهنجي اجازت کان بغير منهنجي پٽ جو پوسٽ مارٽم پڻ ڪرايو، آئون اها ڳالهھ واضح ڪرڻ ٿو چاهيان ته منهنجي پٽ جو وارث آئون آهيان. ۽ ڪنهن به قسم جي ڪارروائي ڪرڻ نٿو چاهيان ۽ نڪو منهنجي پاران اڃا تائين پوليس کي ڪا درخواست ڏني وئي آهن، نينگر جي والد چيو ته منهنجي پٽ جو چالهيو گذري، ان کان پوءِ آئون ڪو فيصلو ڪندس ته ڇا ڪرڻو آهي.02

لاڙڪاڻي ۾ پورهيت جو ڀاءٌ خلاف احتجاج، انصاف جي گهر

لاهوري پاڙي جي رهواسي عمار بروهي پريس ڪلب پهچي دانهيو

ڀاءُ ڪامران بروهي خلاف سخت ڪارروائي ڪري انصاف ڪيو وڃي: پورهيت

لاڙڪاڻو(ن ع آ ) لاڙڪاڻي شهر جي لاهوري پاڙي جي رهواسي نوجوان عمار بروهي قائد عوام پريس ڪلب اڳيان احتجاجي مظاهرو ڪيو ۽ ميڊيا سان ڳالهائيندي چيو ته منهنجو ڀاءُ ڪامران زبردستي منهنجي گهرواري مهرالنساءِ کي طلاق ڏيارڻ لاءِ مون مٿان دٻاءَ وجهي رهيو آهي، جيڪڏهن تون پنهنجي گهرواري کي طلاق نه ڏيندي ته تونکي ماري ڇڏيندس. هن دانهيندي چيو ته منهنجو ڀاءُ ڪامران مونکي ملڪيت مان به حصو نه ڏيڻ جون ڌمڪيون ڏئي رهيو آهي. هن ايس ايس پي لاڙڪاڻو کان مطالبو ڪيو ته منهنجي ڀاءُ ڪامران بروهي خلاف سخت ڪاروائي ڪري مون سان انصاف ڪيو وڃي.

ابراهيم شاهه جو عرس بوبڪ سبيل ۾ ملهايو ويندو

سيوهڻ(ن ع آ) حضرت سيد ابراهيم شاهه جو ساليانو عرس مبارڪ وڏي عقيدت ۽ احترام سان 12 ۽ 13 ربيع الاول 17 ۽ 18 سيپٽمبر 2024 اڱارو ۽ اربع ڏينهن تي سيوهڻ لڳ ڳوٺ بوبڪ سبيل ۾ ملهايو ويندو. جنهن جو افتتاح پهرين ڏينهن 3 وڳي درگاهه تي چادر چاڙهي ڪيو ويندو. ميلي جي ڪنوينر شاهنواز سيال طرفان جاري ڪيل هڪ پريس رليز موجب حضرت سيد ابراهيم شاهه جو ساليانو عرس مبارڪ ڳوٺ بوبڪ سبيل ۾ ملهايو ويندو. ميلي دوران پهرين ڏينهن افتتاح کانپوءِ شام جو ملاکڙو ٿيندو جنهن ۾ سنڌ سميت ملڪ جا ملهه پهلوان پنهنجو زور آزمائي ڪندا. جڏهن ته رات جو 9 وڳي کان محفل موسيقي پڻ منعقد ڪئي ويندي. ميلي جي ٻئي ڏينهن تي ملهه پهلوان ۾ روڪ رقم، ڪپڙا، واچون، اجرڪ، ٽوپيون ۽ ٽڪ موبائل انعام طور ورهايا ويندا. ميلي ۾ ملهه پهلوان لاءِ رهائش ۽ کاڌي پيتي جو انتظام پڻ ڪيو ويندو.

تصوير ڳالهائي ٿي...!

Daily AWAMI AWAZ Sukkur

Daily AWAMI AWAZ Karachi